జే.ఆర్. పుష్పరాజ్

జువ్విగుంట్ల రత్న పుష్పరాజ్‌ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన  తాడికొండ నియోజకవర్గం నుండి మూడుసార్లు శాసనసభ్యునిగా గెలిచాడు. అతను  2017లో  తెలుగుదేశం పార్టీ రాష్ట్ర ఉపాధ్యక్షుడిగా నియమితుడయ్యాడు.
రాజకీయ జీవితం
పుష్పరాజ్‌ 1983లో జరిగిన అసెంబ్లీ ఎన్నికల్లో తాడికొండ నియోజకవర్గం నుండి స్వతంత్ర అభ్యర్థిగా పోటీ చేసి తొలిసారి శాసనసభ్యునిగా శాసనసభకు ఎన్నికయ్యాడు.  ఆ తరువాత తెలుగుదేశం పార్టీలో చేరి 1985లో జరిగిన ఎన్నికల్లో తెలుగుదేశం పార్టీ తరపున పోటీ చేసి రెండోసారి శాసనసభ్యునిగా ఎన్నికై  నందమూరి తారక రామారావు మంత్రివర్గంలో క్రీడా శాఖా మంత్రిగా పని చేశాడు. అతను 1989లో ఎన్నికల్లో ఓడిపోయి 1999లో జరిగిన ఎన్నికల్లో మూడోసారి శాసనసభ్యునిగా ఎన్నికై నారా చంద్రబాబు నాయుడు మంత్రివర్గంలో సాంఘిక సంక్షేమ శాఖా మంత్రిగా పని చేశాడు.  పుష్పరాజ్‌  2017 ఆగస్టు 7 నుండి 2021 జూన్ 1 వరకు  రాష్ట్ర ఆహార కమిషన్‌ ఛైర్మన్‌గా పని చేశాడు.

మరణం
జే.ఆర్. పుష్పరాజ్ అనారోగ్యంతో బాధపడుతూ గుంటూరులోని ఓ ప్రైవేటు ఆసుపత్రిలో చికిత్స పొందుతూ 2022 జులై 28న మరణించాడు. ఆయనకు భార్య, ఇద్దరు కుమారులు ఉన్నారు.

మూలాలు

వర్గం:గుంటూరు జిల్లా నుండి ఎన్నికైన శాసన సభ్యులు
వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1985)
వర్గం:ఆంధ్రప్రదేశ్ శాసన సభ్యులు (1999)